Kayehan
Kayéhan inggih punika genah masiram sané kaanggén olih para krama Baliné ring aab dumunan sadurung madué genah masiram ring paumahan, puri utawi gria soang-soang. Kayéhan punika kakaryanin mangda para kramané prasida masiram ring genah sané becikan ring genah-genah sakadi telabah miwah tukad. Kayéhan pinaka genah masiram umum sané kakaryanin antuk ngambil toya telabah tur marupa pancuran sané mawit saking tiying utawi bungbung mangda toyané prasida membah saking arah sané becik tur tratur.
Mangkin sampun sayan arang anaké sané manjus ring kayéhan. Napi malih ring wewidangan kota sampun nénten wénten kapanggihin kayéhan. Ring désa-dêsa kantun wénten kayéhan sané kanggén genah masiram ri kala toya PDAM nyat. Genah masiram anak lanang miwah anak istri ring kayéhan kapasahang.
Yéning dumun ring Buléléng kayéhan nénten ja wantah genah manusa kémanten sané masiram sakéwanten wénten taler kayéhan jaran punika khusus sané kaanggén mandusang jaran, kayéhan sampi kaanggén mandusang sampi.
ban_Latn ban_Latn ban_Latn ban_Latn